Ja vir huiswerkers, maar reëls geld | Netwerk24
Deur Elvira Wood 28 Mei 2020 17:04
Huiswerkers kan weer terugkeer werk toe onder vlak 3.Foto: Pixabay
Daar is nog nie regulasies spesifiek vir dié groep werkers uitgereik nie, maar Ebrahim Patel, minister van handel, nywerheid en mededinging, het Donderdag gesê dit kom nog.
Algemene regulasies vir veilige werkplekke wat reeds onder vlak 4 uitgereik is, moet intussen gevolg word:
Werkgewers moet sorg dat die huiswerkers toegang het tot beskermende toerusting soos gesigmaskers, asook handreiniger of water en seep waarmee hulle hul hande kan was;
Werkgewers moet sorg dat werkers ’n veilige afstand handhaaf en maskers dra op hul reis na en van die werk;
Werkers moet daagliks nagegaan word vir enige simptome van Covid-19 en hul koors moet geneem word; en
Die werkplek moet voldoende ventilasie hê en werkoppervlakke en die toerusting waarmee die werk gedoen word, moet skoongemaak wees.
Meer oor: Ebrahim Patel | Nkosa­Zana Dlamini-Zuma | Covid-19 | Huiswerkers | Vlak 3